ข่าวสั้น
BANPU ซื้อ 8 หมื่นหุ้น
8 มิ.ย. 2556

BANPU ซื้อ 8 หมื่นหุ้น
บริษัท บ้านปู (BANPU) รายงานว่า วันที่ 7 มิ.ย.ที่ผ่านมา ได้ซื้อหุ้นของบริษัทจากตลาดหลักทรัพย์ฯ จำนวน 8 หมื่นหุ้น ในราคาหุ้นละ 272 บาท มูลค่ารวม 21.76 ล้านบาท ถึงปัจจุบันซื้อหุ้นแล้วทั้งสิ้น 7,797,200 หุ้น คิดเป็น 2.87% มูลค่ารวมทั้งหมด 2,546.93 ล้านบาท 
TNH กำไรโต 13%
บริษัท โรงพยาบาลไทยนครินทร์ หรือ TNH รายงานผลงานของเฉพาะกิจการ งวดไตรมาส 3 สิ้นสุดวันที่ 30 เม.ย. 2556 มีกำไรสุทธิ 37.81 ล้านบาท เพิ่มขึ้นประมาณ 13% จากช่วงเดียวกันปีก่อนที่มีกำไรสุทธิ 33.46 ล้านบาท และรวม 9 เดือน ปีนี้มีกำไรสุทธิ 129.60 ล้านบาท เติบโต 22.90% 
นวกิจประกันภัยเจ๋ง
นายปิติพงศ์ พิศาลบุตร กรรม การผู้อำนวยการ บริษัท นวกิจ ประกันภัย เปิดเผยว่า ไตรมาสแรกปี 2556 บริษัทมีกำไรสุทธิ 104.50 ล้านบาท เพิ่มขึ้น 182.28 ล้านบาท หรือ 234% จากปี 2555 เนื่องจากกำไรจากการรับประกันภัยเพิ่มขึ้นถึง 200.79 ล้านบาท หรือ 116.89%
บริษัทมีรายได้จากการรับประกันภัยเพิ่มขึ้น 46.88 ล้านบาท หรือ 10.37% ขณะที่มีค่าใช้จ่ายลดลง 153.91 ล้านบาท หรือ 24.66% และมีรายได้จากการลงทุนเพิ่มขึ้นถึง 10.57 ล้านบาท หรือ 17.65%
“เชื่อมั่นว่าจะสามารถดำเนินธุรกิจเป็นไปตามเป้าหมายที่วางไว้ได้อย่างแน่นอนในปีนี้” นายปิติพงศ์ กล่าว